WANNEER skoolhoof Leslie Stander en sy onderwyservrou, Elsabé, môre vir die laaste keer by die skoolhek uitstap vat hulle die pad in hul kampeerwa na Stormsrivier.
Leslie Stander was vir 41 jaar in die onderwys, waarvan die laaste 25 jaar by Laerskool Innes en hier was hy vir 20 jaar skoolhoof. Voor dit was hy by onder andere Laerskool Tjaart van der Walt en Ankervas.
“In my tyd in die onderwys het ek ’n siklus sien voltooi. Van waar ons begin het, deur veranderende sisteme soos uitkomsgebaseerde onderwys, tot nou waar dit terug neig na die oorspronklike sisteem wat goed gewerk het.”
JJ Britz, wat na Stander se aftrede die waarnemende skoolhoof gaan wees sê, “Leslie was ’n onderwyser deur-en-deur en wou altyd ’n verskil in kinders se lewens maak.”
Stander het ’n groot rol vervul in die vakke Afrikaans (lees) en wiskunde en in buite-muurs was sy voorliefde atletiek en rugby waar hy op verskeie komitees gedien het. Vir ’n hele paar jaar was hy die voorsitter van die OP laerskole rugby-unie.
Ricky Gervais, Britse akteur, sanger en komediant, het nou ook sy gewig agter die groeiende wêreldwye veldtog gegooi om te keer dat Mufasa, ’n wit leeumannetjie van Rustenburg, opgeveil word.